ΓΡΑΠΤΗ ΕΡΩΤΗΣΗ E-1229/02

υποβολή: Luciano Caveri (ELDR) προς την Επιτροπή

(29 Απριλίου 2002)

Θέμα: Σύμβαση των Άλπεων

Η Επιτροπή επιμένει να μην συμμετέχει στις εργασίες της Συμβάσεως των Άλπεων και η στάση της απέναντι σ' αυτό το μέσο διεθνούς δικαίου δεν είναι ευκόλως κατανοητή.

Προτίθεται να αναφέρει η Επιτροπή ποίοι είναι οι λόγοι που απουσιάζει από τις εργασίες αυτές, ποια είναι η ημερομηνία με την οποία έχει κατατεθεί η κύρωση της προσχώρησης της Ευρωπαϊκής Ένωσης στη Σύμβαση, ποια είναι η στάση της Κοινότητας απέναντι σε κάθε μεμονωμένο πρωτόκολλο και ποιες ήταν ή θα είναι οι χρονικές περίοδοι για τηνπογραφή εκάστου εξ αυτών, πότε θα γίνει η επικύρωση του κάθε πρωτοκόλλου και ποια είναι τα εμπόδια για τις επικυρώσεις·

Κοινή απάντησητου κ. Wallstrm εξ ονόματος της Επιτροπήςστις γραπτές ερωτήσεις E-1148/02, E-1149/02 και E-1229/02

(12 Ιουνίου 2002)

Στις 26 Φεβρουαρίου 1996, το Συμβούλιο εξέδωσε την απόφαση 96/191/ΕΚ σχετικά με τη σύναψη, εξ ονόματος της Κοινότητας, της σύμβασης για την προστασία των Άλπεων(1). Τρεις μέρες αργότερα, κατετέθη το σχετικό επικυρωτικό έγγραφο. Στη συνέχεια, στις 29 Μαΐου 1996, η Κοινότητα κατέστη Μέρος στη Σύμβαση των Άλπεων.

Στις 20 Δεκεμβρίου 1994, η Κοινότηταπέγραψε τα Πρωτόκολλα για την πολεοδομία και χωροταξία καθώς και για την αειφόρο ανάπτυξη, το Πρωτόκολλο για την ορεινή κτηνοτροφία και το Πρωτόκολλο για την διατήρηση της φύσεως και του τοπίου.

Όπως αναφέρει στην απάντηση της προφορικής ερώτησης H-0111/02 της κας Flemming, την ώρα των ερωτήσεων στη Σύνοδο του Μαρτίου 2002 του Ευρωπαϊκού Κοινοβουλίου(2), η Επιτροπή επιθυμεί να επικεντρώσει, στον μέγιστο βαθμό, τους περιορισμένους πόρους της στα πεδία όπου οι πολιτικές της μπορούν να αποφέρουν προστιθέμενη αξία.

Ως εκ τούτου, η Επιτροπή δεν προτίθεται να προτείνει την επικύρωση των προαναφερθέντων Πρωτοκόλλων. Ωστόσο, η Επιτροπή πιστεύει ότι θα ήταν σημαντικό για την Κοινότητα να καταστεί Μέρος στο Πρωτόκολλο Μεταφορών της Σύμβασης των Άλπεων. Προς το σκοπό αυτό, η Επιτροπή ενέκρινε, στις 16 Ιανουαρίου 2001, πρόταση για τηνπογραφή του Πρωτοκόλλου Μεταφορών(3), η οποία εξετάζεται από το Συμβούλιο.

Εις ό,τι αφορά τηνπογραφή ή επικύρωση των τριών άλλων Πρωτοκόλλων, η Επιτροπή δεν προτίθεται ναποβάλει περαιτέρω προτάσεις· δεν πρέπει όμως αυτό να εκληφθεί ως έλλειψη ενδιαφέροντος για την προαγωγή της αειφόρου ανάπτυξης στην περιοχή των Άλπεων.

Η Επιτροπήπενθυμίζει το ενδιαφέρον που επιδεικνύει για τις ορεινές περιοχές. Παράδειγμα του ενδιαφέροντος αυτού είναι το γεγονός ότι η Επιτροπή, στη δεύτερη Έκθεσή της για την Συνοχή, αναγνωρίζει ότι οι ορεινές περιοχές ήδη βρίσκονται σε μειονεκτική θέση και, ως εκ τούτου, αποτελούν μία από τις δέκα μελλοντικές προτεραιότητες της κοινοτικής πολιτικής συνοχής. Επιπλέον, η Επιτροπή προτίθεται να δρομολογήσει μελέτη για τις ορεινές περιοχές. Στόχοι της εν λόγω μελέτης είναι ο καθορισμός ορεινών περιοχών (καθορισμός ζωνών), η δημιουργία βάσης δεδομένων με διαφόρων τύπων δείκτες, ιδιαίτερα δε δείκτες που συνδέονται με το περιβάλλον και την επικινδυνότητα και, τέλος, η ανάλυση των εν λόγω περιοχώνπό το πρίσμα της αειφόρου ανάπτυξης. Άλλες κοινοτικές πολιτικές, όπως οι πολιτικές της για την ανάπτυξη τηςπαίθρου και για το περιβάλλον, συμβάλλουν στην αειφόρο ανάπτυξη των ορεινών περιοχών, συμπεριλαμβανομένης της περιοχής των Άλπεων, και στην διατήρηση των ορεινών οικοσυστημάτων και της ορεινής βιοποικιλότητας.

Όσον αφορά την dorsale d'Allemagna, ο εν λόγω δρόμος δεν περιλαμβάνεται στον κατάλογο των έργων του διευρωπαϊκού δικτύου μεταφορών που καθόρισε η απόφαση αριθ. 1692/96/ΕΚ του Ευρωπαϊκού Κοινοβουλίου και του Συμβουλίου της 23ης Ιουλίου 1996 περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών(4). Ωστόσο, το γεγονός ότι ο dorsale d'Allemagna δεν αποτελεί διευρωπαϊκό έργο μεταφορών, δεν εμποδίζει τις ιταλικές αρχές να τον κατασκευάσουν, εφόσον η κατασκευή γίνει σύμφωνα με τη σχετική κοινοτική νομοθεσία.

(1) ΕΕ L 61 της 12.3.1996.

(2) Γραπτή απάντηση, 12.3.2002.

(3) COM(2001)18 τελικό.

(4) ΕΕ L 228 της 9.9.1996.